สังคมข่าวหุ้น
*...ดัชนีตลาดหุ้นไทยปิดที่ระดับ 1,636.56 จุด เพิ่มขึ้น 11.29 จุด มูลค่าการซื้อขาย 106,114.03 ล้านบาท จับตาสถานการณ์การฉีดวัคซีนโควิด-19 ที่สามารถกระจายได้ตามเป้าหมายหรือไม่ นอกจากนี้จะมีการประชุมคณะกรรมการกำหนดนโยบายการเงินของธนาคารกลางสหรัฐ (FOMC) วันที่ 15-16 มิ.ย.นี้ ต้องติดตามว่าจะส่งสัญญาณต่อทิศทางอัตราดอกเบี้ยและการทำ QE...
13 มิ.ย. 2564

*…ดัชนีตลาดหุ้นไทยปิดที่ระดับ 1,636.56 จุด เพิ่มขึ้น 11.29 จุด มูลค่าการซื้อขาย 106,114.03 ล้านบาท จับตาสถานการณ์การฉีดวัคซีนโควิด-19 ที่สามารถกระจายได้ตามเป้าหมายหรือไม่ นอกจากนี้จะมีการประชุมคณะกรรมการกำหนดนโยบายการเงินของธนาคารกลางสหรัฐ (FOMC) วันที่ 15-16 มิ.ย.นี้ ต้องติดตามว่าจะส่งสัญญาณต่อทิศทางอัตราดอกเบี้ยและการทำ QE…
*…GUNKUL จะเริ่มเสนอขายหุ้นซื้อคืนผ่านตลาดหลักทรัพย์ฯ จำนวน 990.04 ล้านหุ้น คิดเป็น 1.34% ตั้งแต่วันนี้ (14 มิ.ย.) -23 ต.ค. 64 ขณะที่พื้นฐานธุรกิจมีโอกาสเติบโตอย่างต่อเนื่อง ทั้งจากธุรกิจเดิม และธุรกิจใหม่ อย่างการลงทุนในกัญชง-กัญชา ที่น่าจะเห็นเป็นรูปเป็นร่างได้ในช่วงครึ่งปีหลังนี้…
*…PSTC เดินหน้างานก่อสร้างโครงการระบบท่อขนส่งน้ำมัน เส้นทางภาคตะวันออกเฉียงเหนือ รวมระยะทาง 342 กิโลเมตร เดินหน้าเต็มสปีด ล่าสุดมีความคืบหน้าแล้ว 84% มั่นใจได้ว่าจะเปิดดำเนินการได้ตามเป้าหมายในเดือนต.ค.นี้…
*…BGRIM ลุยขยายโรงไฟฟ้าโซลาร์ รูฟท็อป “อลาสก้า มิลค์” ผลิตภัณฑ์นมรายใหญ่ที่สุดของฟิลิปปินส์ เดินเครื่อง COD เฟสแรกแล้ว 3 เมกะวัตต์ ส่วนเฟส 2 จำนวน 3 เมกะวัตต์ คาด COD ธ.ค.นี้ ย้ำการติดตั้งโซลาร์ รูฟท็อป เป็นระบบที่ต้องมีการบำรุงรักษาระยะยาว สัญญาส่วนใหญ่ที่ทำกับลูกค้าเป็นสัญญา 15-25 ปี …
*…ล่าสุดราคาหุ้นกลุ่มถ่านหินปรับขึ้นต่อเนื่อง นำโดย  LANNA 19.72% BANPU 8.97% AGE 8.67%  หลังราคาถ่านหินในตลาดโลกปรับขึ้นต่อเนื่อง เนื่องจากสถานการณ์โควิด-19 รวมถึงจีนห้ามนำเข้าถ่านหินจากออสเตรเลีย แต่ความต้องการใช้ถ่านหินเพิ่มสูงขึ้นโดยเฉพาะประเทศจีน…
*…หุ้นไอพีโอน้องใหม่ “บมจ.เซนต์เมด หรือ SMD” ผู้ดำเนินธุรกิจตัวแทนจำหน่ายเครื่องมือและอุปกรณ์ทางการแพทย์ชั้นนำระดับโลก จะเข้าเทรดในตลาดหลักทรัพย์ mai ในวันที่ 17 มิ.ย.นี้ ที่ขายหุ้นไอพีโอ 7.20 บาท/หุ้น หลังเปิดให้นักลงทุนรายย่อยจองซื้อหุ้นจำนวนไม่เกิน 54  ล้านหุ้น ในช่วงวันที่ 9-11 มิ.ย. ที่ผ่านมา หวังระดมทุนไปเดินหน้าขยายศูนย์ตรวจการนอนหลับ-ให้เช่าเครื่องมือทางการแพทย์ หนุนปี 64 รายได้เติบโต 15%…
*…ตลาดหลักทรัพย์ฯ ให้  7UP, 7UP-W4,  BEAUTY, JCK, JCK-W6 , PACO, U, U-W4  ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่   14 มิ.ย.-23 ก.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ COMAN, MVP ใช้ถึง 17 มิ.ย. 64 ส่วน DOD, DOD-W1, GBX , IND, PROEN ใช้ถึง 18 มิ.ย. 64 GLOCON, GLOCON-W4, JWD ใช้ถึง 21 มิ.ย. 64 NCL ใช้ถึง 22 มิ.ย. 64 DELTA, PPS ใช้ถึง 23 มิ.ย. 64 DITTO, INOX, VPO, B, B-W4 ใช้ถึง 25 มิ.ย. 64 EFORL ใช้ถึง 29 มิ.ย. 64 TH ใช้ถึง 1 ก.ค. 64 ฟาก KOOL, SKE, VIBHA-W3, WINMED, WORK ใช้ถึง 2 ก.ค. 64 และ EE ใช้ถึง 9 ก.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.